Parnipinae

Parnipinae er en gruppe av stilkvepser. De er beslektet med gallvepser (Cynipidae) men i motsetning til disse er de parasitoider som snylter på andre insekter. Gruppen omfatter bare én kjent art.

 Utseende 
Arten ligner sterkt på en gallveps og ble lenge tatt for å tilhøre denne familien. Den er 1,6-3,7 millimeter lang, hodet er kort og bredt, nesten så bredt som kroppen. Antennene består av 13-14 ledd. Kroppen er kledt med fine, korte hår og er noe matt. Thorax er stor, pronotum bredt og rundet med flere korte lengdefurer. Bakkroppen er forholdsvis liten, flattrykt fra sidene. Vingene har årer helt ut i spissen (en lengdeåre når nesten vingespissen).

 Levevis 
Parnipinae er parasitoider. Parnips nigripes utvikler seg inne i galler på valmuer som er laget av en gallveps i slekten Barbotinia, som den snylter på.

 Systematisk inndeling 

Inndelingen følger Fredrik Ronqvist og José Luis Nieves-Aldrey (2001) A new subfamily of Figitidae (Hymenoptera, Cynipoidea). Zoological Journal of the Linnean Society 133: 483–494. . Europeisk art ifølge Fauna Europaea Version 2.6.2. (2013) www.faunaeur.org/ . 

 Ordenen vepser (vepser, humler, bier og maur) (Hymenoptera) 
 Underordenen stilkvepser (Apocrita)
 delgruppe parasittvepser (Parasitica) (parafyletisk)
 delgruppe Proctotrupomorpha
 Overfamilien Cynipoidea
 Familien Figitidae
 underfamilien Parnipinae Ronqvist & Nieves-Aldrey, 2001
 slekten Parnips Ronqvist & Nieves-Aldrey, 2001
 Parnips nigripes (Barbotin, 1963)

 Referanser 

 Kilder 
 Figitidae på Tree of life 
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40. 

 Eksterne lenker 


Kategori:Vepser
Kategori:Figitidae